Նախ՝ ողջ ազգը պետք է ինքն իրեն հարց տա՝ հանուն ինչի՞ է եկել «ՔՊ»-ն իշխանության, որ ի՞նչ անի: Իբր կոռուպցիայի դեմ սկսեցին պայ­քարել, բայց գները ոչ թե նվազեցին, այլ՝ հակառակը: Կրթության որակը առհասա­րակ վատթարացավ, ուսուցիչների վի­ճակն էլ ավելի վատացավ, եւ հույս էլ չկա, որ կլավանա: Այսինքն, այսօր մեր թե քա­ղաքական, թե մշակութային, թե՜ որ ամենակարեւորն է՝ ընտանեկան կյանքը ան­կում է ապրում: Եվ այս ամենը ամբողջաց­նելով պարզ է դառնում, թե ինչ նպատա­կով է «ՔՊ»-ն եկել իշխանության: Իսկ նպատակն արդեն իսկ ակնհայտ է եւ շատ պարզ, եկել են հողերը հանձնելու, իրենց բերել են, որպեսզի հանձնեն ազատագր­ված տարածքները: Իրենք կարող են իմ ասածներից հետո ինձ թիրախավորել, կեղտոտ բառեր օգտագործել, բայց միեւնույնն է՝ ես ասելու եմ: Ուղղակի զարմա­նում եմ, թե ի՞նչ տեսակ մարդիկ են իրենց կողմնակիցները, որտեղի՞ց են դուրս եկել, էս ովքե՞ր են եկել հասարակական-քաղաքական կյանք, հայհոյում են, կեղտոտ բա­ռեր օգտագործում, սա է իրենց նկարագի­րը: